Public procurement notice: Contract Award Notice
Published: 2016-06-04
Buyer: Boligselskabet Fruehøjgaard
Country: DK
Region: Midtjylland
Contract type: Works
Procedure: Contract award without prior publication
CPV classification: 45000000: Construction work | 45210000: Building construction work | 45211340
Estimated value: 29588169.6 DKK
Award criteria: Lowest price

Technical requirements: Aftale om styring, udbud, finansiering m.v. vedrørende opførelse af 28 almene boliger efter den delegerede bygherremodel.
Boligselskabet Fruehøjgaard (herefter »Boligselskabet« har den 1.6.2016 indgået en kontrakt om styring, udbud, finansiering m.v. af bygge- og anlægsarbejder vedrørende opførelse af 28 almene boliger i 2 blokke med et samlet bruttoetageareal på 2 713 m² på ejendommen beliggende Hyvildvej 36A, 7330 Brande. Ejendommen ejes af Egebæk Byg A/S.
Boligselskabet har den 1.6.2016 indgået en kontrakt med Egebæk Byg A/S vedrørende opførelse af almene boliger med et samlet bruttoetageareal på 2 713 m². Egebæk Byg A/S vil forestå projektering og udførelse af de almene boliger, idet Egebæk Byg A/S i henhold til udbudsloven (lov nr. 1564 af 15.12.2015) er forpligtet til at udbyde de med projektet forbundne tjenesteydelser samt bygge- og anlægsarbejder. Projektet gennemføres således efter den delegerede bygherremodel.
Denne bekendtgørelse vedrører alene aftalen mellem Boligselskabet Fruehøjgaard og Egebæk Byg A/S. Det forestående udbud annonceres — i relevant omfang — i særskilt(e) bekendtgørelse(r).
Bygge- og anlægsarbejderne forbundet med opførelsen af boligerne er i sig selv udbudspligtige. Da Boligselskabet ikke ejer ejendommen, og da opførelsen af almene boliger er en del af et samlet projekt, hvor der også indgår opførelse af private boliger, er det ikke muligt for Boligselskabet at iværksætte et traditionelt udbud efter udbudsloven (lov nr. 1564 af 15.12.2015) og i overensstemmelse med Europa-Parlamentets og Rådets direktiv 2014/24/EU. Boligselskabet indgik derfor en aftale med grundejeren, Egebæk Byg A/S, om at lade de omhandlede boliger opføre, idet Egebæk Byg A/S konkret er den eneste person, som meningsfuldt kan iværksætte et byggeri på grunden. I anerkendelse af Boligselskabets udbudspligt for så vidt angår de pågældende bygge- og anlægsarbejder, har Boligselskabet forpligtet Egebæk Byg A/S til — på vegne af Boligselskabet — at udbyde bygge- og anlægsarbejderne og de hermed forbundne tjenesteydelser efter udbudsloven og i overensstemmelse med  Europa-Parlamentets og Rådets direktiv 2014/24/EU. Denne fremgangsmåde sikrer efter Boligselskabets vurdering, at udbudsreglernes effektive virkning opretholdes, jf. EU-domstolens dom i sagen C-399/98 Ordine degli Architetti m.fl. Det er således Boligselskabets vurdering, at denne del af aftalen lovligt kunne tildeles uden forudgående offentliggørelse i Den Europæiske Unions Tidende. Ud over at aftalen forpligter Egebæk Byg A/S til at udbyde de til gennemførelsen af projektet nødvendige tjenesteydelser og bygge- og anlægsarbejder på vegne af Boligselskabet, skal Egebæk Byg A/S blandt andet levere styring, finansiering og udbud af entreprisen (modydelsen). Disse ydelser modtager Egebæk Byg A/S et fast honorar for at levere med tillæg af en risikopulje og fortjeneste. Det samlede honorar udgør 5 896 260 DKK ekskl. moms. Honoraret overstiger ikke 20 % af den samlede (anslåede) maksimale værdi af alle de delkontrakter, som det påtænkte arbejde med opførelsen af de almene boliger er opdelt i, idet den samlede sum af tjenesteydelser og bygge- og anlægsarbejder skønnes at udgøre omkring 30 000 000 DKK ekskl. moms. Det er Boligselskabets vurdering, at også denne del af aftalen kan tildeles uden forudgående offentliggørelse i Den Europæiske Unions Tidende efter udbudslovens § 8, stk. 2 (artikel 5, stk. 10 i  Europa-Parlamentets og Rådets direktiv 2014/24/EU), som omhandler tildeling af delkontrakter for bygge- og anlægsarbejder. Samlet er det Boligselskabets vurdering, at tildelingen af kontrakten til Egebæk Byg A/S er sket i overensstemmelse med udbudsreglerne.
Aftale om styring, udbud, finansiering m.v. vedrørende opførelse af 28 almene boliger efter den delegerede bygherremodel.
Klage skal være indgivet til Klagenævnet for Udbud inden 45 dage, jf. Lov om Klagenævnet for Udbud (lov nr. 492 af 12.5.2010 med senere ændringer) § 7, stk. 2, nr. 1. Fristen regnes fra dagen efter den dag, hvor denne bekendtgørelse er blevet offentliggjort i EU-Tidende.


Award value: 29588169.6
Number of bids: 1